MILERS DE PERSONES PASSEN PER LA VIIIa FESTA DE LA CARXOFA D'ALAQUÀS
10/02/2025

# MILERS DE PERSONES PASSEN PER LA VIIIa FESTA DE LA CARXOFA D'ALAQUÀS

*   10/02/2025
*   [Associacions](/categoria/29/0/associacions)
*   [Imprimir](#)
*   Compartir
*    https://www.alaquas.org/documento.asp?id\_do=22539

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22539%2F0&title=Ajuntament%20d%27Alaqu%C3%A0s.%20Premsa.MILERS%20DE%20PERSONES%20PASSEN%20PER%20LA%20VIIIa%20FESTA%20DE%20LA%20CARXOFA%20D%27ALAQU%C3%80S)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22539/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2025/2/22539/10022025img_9223_Form_4.jpg)](https://www.alaquas.org/ficheros/documentos/2025/2/22539/10022025img_9223_Form_10.jpg "<a href='https://www.alaquas.org/ficheros/documentos/2025/2/22539/10022025img_9223_Form_10.jpg' target=_blank><i class='fa fa-external-link' aria-hidden='true'></i>.MILERS DE PERSONES PASSEN PER LA VIIIa FESTA DE LA CARXOFA D'ALAQUÀS</a>")

Èxit de participació en una nova edició d'aquesta festa consolidada al municipi en la qual es fusionen gastronomia, cultura i comerç i que enguany ha tingut com a lema ?Més poble que mai', com a símbol d'únió i solidaritat.

Milers de persones ha visitat aquest cap de setmana Alaquàs per a gaudir de la VIIIa Festa de la Carxofa que una vegada més ha batut el seu rècord d’assistència i participació. La festa, organitzada per primera vegada amb la col·laboració conjunta de l’Associació d’Amics i Amigues del Cant de la Carxofa, l’Associació de Comerciants Associats d’Alaquàs (CAdA) i l’Associació d’Hostaleria i Restauració d’Alaquàs (AHORA), ha permés ampliar la programació a quatre jornades i donar més protagonisme a l'artesania, la dansa i el debat gastronòmic.

Una vegada més, la festa ha aconseguit els seus objectius: vertebrar tot un poble i promocionar Alaquàs i el Cant de la Carxofa amb una proposta única que suma tradició, cultura, gastronomia i comerç. A més, enguany s’ha convertit en un símbol d'unió i solidaritat, especialment després dels estralls causats per la DANA a l'Horta Sud. Per això en la cita han participat de forma activa pobles veïns afectats per la catástrofe.

Les activitats es van iniciar el dijous 6 de febrer amb una tertúlia gastronòmica conduïda pel periodista i gastrònom Paco Alonso, que va reivindicar la cuina amb carxofa a Alaquàs i que va comptar amb la participació de grans figures del sector: el xef Óscar Torrijos, la xef Chabe Soler i el xef Sebastian Romero.

El divendres 7 de febrer, el Castell d’Alaquàs va acollir una nit cultural amb màgia, poesia i música amb les actuacions del mag CHEMAGO, els Poetes d’Alaquàs i la Unió Musical d’Alaquàs i a continuació va tindre lloc el lliurament dels premis del Passaport Carxofa, iniciativa del comerç local

El dissabte 8 de febrer va ser una jornada clau amb la celebració del nou concurs d'arròs amb carxofa, en el qual van participar cinc associacions locals. La guanyadora va ser la falla Avinguda Genovés. Durant tot el dia hi va haver una fira comercial i artesanal així com actuacions musicals. La jornada va concloure amb una gran torrà i la venda de 500 entrepans i la música del DJ Xema.

El diumenge 9 de febrer, dia gran de la Festa, va tindre lloc l'esperat concurs de tapes amb carxofa en el qual restaurants d'Alaquàs i de municipis veïns com Paiporta van competir per la millor elaboració amb aquest producte. Es van vendre un total de 6000 tapes. El primer premi va ser  per al restaurant Ateneu Alaquàs, el segon per a la Sequieta d’Alaquàsi el tercer premi per a la Nova Terreta. El jurat va comptar amb noms com Raúl Resino, xef amb estrela Michelin, i la periodista gastronòmica Carla Centelles.

Durant tot el dia, el públic va poder gaudir de degustacions, música en directe, exhibición musicals, de dansa i la fira comercial i artesanal. En el claustre del Castell d’Alaquàs va actuar el ballet de la Unió Musical d’Alaquàs, el cor del Cant de la Carxofa, el ballet de Ballanç i Bernia. Al voltant del monument, hi  va haver una ruta de les séquies a càrrec de Via Heraclia, l’actuació del grup de ball l’Olivar, l’actuació de la Moixeranga La Torrentina i l’actuació de Poleo.  
  
**Organitzadors i col·laboradors:**

Ajuntament d’Alaquàs, Associació d’Amics i Amigues del Cant de la Carxofa, Comerciants Associats d’Alaquàs (CAdA), Associació d’Hostaleria i Restauració d’Alaquàs (AHORA), Unió Musical d’Alaquàs, Generalitat Valenciana, Caixa Popular, Fundació Horta Sud, CaféSoy, TM Padel, Estudi, Mercavalencia i DO Arròs de València.